హ్యారీ పాటర్
హ్యారీ పాటర్ పుస్తకాలు ఇంగ్లండుకు చెందిన రచయత్రి జె.కె. రౌలింగ్ రచించిన ఫాంటసీ సాహిత్యపు పుస్తకాల వరుస. 1997 లో మొదటి పుస్తకము హ్యారీ పాటర్ అండ్ ఫిలాసఫర్స్ స్టోన్ (Harry Potter and the Philosopher's Stone) విడుదల నుండి, ఆ పుస్తకాల పాప్యులారిటీ ప్రపంచ వ్యాప్తంగా అనూహ్యంగా పెరిగి పోయింది. హ్యారీ పాటర్ సినీమాలు, వీడియో గేమ్స్ ఇతర వస్తువులకు శ్రీకారము చుట్టడము జరిగింది. ఇప్పటి వరకు వచ్చిన ఆరు పుస్తకాలు కలిపి సుమారు 30 కోట్ల కాపీలు అమ్ముడుపోయి ఉంటాయని ఆంచనా. 63 భాషలలోకి కూడా అనువాదము చెయ్యబడ్డాయి.
రాబర్ట్ బ్రౌనింగ్
బ్రౌనింగ్ మొదటి దశలోని పద్య రచనలు ఆయనను "గొప్ప మేధావిగా" నిలబెట్టినప్పటికిని, ఆయన తన మధ్య వయస్సు వరకు మరుగునే ఉన్నారు. (శతాబ్ద మధ్య కాలము వరకు టెన్నిసన్ మిక్కిలి పేరుగాంచిన పద్య కవి). ఫ్లోరెన్స్ లో ఆయన రచించిన పద్యములు అన్నీ కలిపి ""మెన్ అండ్ ఉమెన్" " అనే పుస్తకముగా రెండు సంచికలలో వచ్చింది. ఈ పద్య కావ్యము మూలముగా ఆయనకు గొప్ప పేరు వచ్చింది. అయినప్పటికి ఇది 1855లో ప్రచురితమయ్యే సమయానికి పెద్దగా ప్రభావితము చూపలేకపోయింది. 1861లో భార్య మరణము తరువాత, ఆయన ఇంగ్లండు తిరిగి వచ్చి లండను సాహిత్య వేదికలో భాగము అయ్యాక ఆయన కీర్తి నలువైపులా వ్యాపించింది. ఆయన అయిదు సంవత్సరముల కృషి చేసి 1868 లో ప్రాస లేకుండా రచించిన "ది రింగ్ అండ్ ది బుక్" అనే రచన ప్రచురితమైనది. ఇది ఆయనకు వాస్తవముగా గొప్ప గుర్తింపును తెచ్చి పెట్టినది. 1690లలో హత్య కేసును ఆధారముగా చేసుకొని 12 పుస్తకముల పద్య సంపుటిని రచించాడు. ఆ కథలోని వేర్వేరు పాత్రలతో చెప్పించిన పది పెద్ద పద్యములు, వివిధ సంఘటనల మీద ఆయా పాత్రల యొక్క ఆలోచన ధోరణులను సవివరముగా వ్యక్తపరుస్తాయి. ఆ పుస్తకమునకు బ్రౌనింగ్ తనే స్వయముగా పరిచయము మరియు సమీక్ష వ్రాసినాడు. బ్రౌనింగ్ సొంత నాణ్యతా ప్రమాణముల కన్నా అతి పొడవైన (ఇరువై వేల లైన్లు గల)"ది రింగ్ అండ్ ది బుక్" అనే పద్య కావ్యము బ్రౌనింగ్ యొక్క అత్యంత గణనీయమైన కవిత్వముగా చెప్పవచ్చు. అందువలనే ఆ రచన నాటక పద్యకావ్య రచనలో "అమూల్యమైన కృషిగా" కొనియాడబడింది. నవంబరు 1868 మొదలుకొని ఫిబ్రవరి 1869 వరకు నాలుగు భాగములుగా ప్రచురితమైన ఈ పద్యకావ్యము, వాణిజ్యపరముగా మరియు విమర్శనాపరముగా చాలా గొప్ప విజయమును సాధించింది. ఈ పద్యకావ్యము బ్రౌనింగ్ నలబై సంవత్సరముల కృషికి తగిన కీర్తి ప్రతిష్ఠలు తెచ్చిపెట్టింది.